ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 80 τελικό 
Βρυξέλλες, 3 Μαρτίου 1993 
ΕΚΘΕΣΗ ΤΗΣ ΕΠΙΤΡΟΠΗΣ 
όσον αφορά 
τις διαπραγματεύσεις σχετικά 
με την πρόσβαση στις αγορές τρίτων χωρών 
στους τομείς που καλύπτει η 
οδηγία 90/531/ΕΟΚ 
(η οδηγία για τις επιχειρήσεις κοινής ωφέλειας) 
», w . %. •· ,»"— f ; 
- 2 -
ΕΙΣΑΓΩΓΗ 
Η παρούσα έκθεση περιγράφει την πρόοδο που έχει επιτευχθεί στις πολυμερείς ή 
διμερείς διαπραγματεύσεις όσον αφορά την πρόσβαση των κοινοτικών επιχειρήσεων 
στις αγορές τρίτων χωρών στους τομείς που καλύπτει η οδηγία 90/531/ΕΟΚ της 17ης 
Σεπτεμβρίου 1990 σχετικά με τις διαδικασίες σύναψης συμβάσεων στους τομείς του 
ύδατος, της ενέργειας, των μεταφορών και των τηλεπικοινωνιών ("η οδηγία σχετικά 
με τις επιχειρήσεις κοινής ωφέλειας")^1). Η παρούσα έκθεση υποβάλλεται σύμφωνα 
με το άρθρο 29, παράγραφος 6 της εν λόγω οδηγίας. 
Καταρχήν παρατίθεται κατάλογος των συμφωνιών που η Κοινότητα και τα κράτη μέλη 
της έχουν ήδη συνάψει με τρίτες χώρες και οι οποίες καλύπτουν τις συμβάσεις στους 
τομείς που καλύπτονται από την οδηγία. 
Στη συνέχεια περιγράφεται το σημείο στο οποίο βρίσκονται άλλες πολυμερείς και 
διμερείς διαπραγματεύσεις, που η Επιτροπή διεξάγει με τρίτες χώρες στους ίδιους 
τομείς. 
(1) ΕΕ L 297 της 29ης Οκτωβρίου 1990, σελ. 1 
I. ΟΛΟΚΛΗΡΩΘΕΙΤΕ! ΔΙΑΠΡΑΓΜΑΤΕΥΣΕΙΣ 
Έχουν υπογραφεί συμφωνίες μεταξύ της Κοινότητας, των χωρών ΕΖΕΣ και ορισμένων 
χωρών της Ανατολικής Ευρώπης στους τομείς που καλύπτει η οδηγία. Η επίσημη 
σύναψη προϋποθέτει την ολοκλήρωση των διαδικασιών επικύρωσης που ακόμη 
συνεχίζονται. 
1. ΧΠΡΕΣ ΕΖΕΣ 
Η Συμφωνία σχετικά με τον Ευρωπαϊκό Οικονομικό Χώρο που υπογράφηκε στις 2 Μαΐου 
1992 από την Κοινότητα, τα κράτη μέλη της και τις χώρες ΕΖΕΣ (συμφωνία ΕΟΧ) 
ορίζει στο άρθρο 65 και το παράρτημα XVI ότι οι διατάζεις της οδηγίας για τις 
επιχειρήσεις κοινής ωφέλειας θα εφαρμοστούν στις χώρες ΕΖΕΣ. Ως αποτέλεσμα, η 
Σουηδία, η Φινλανδία, η Ισλανδία και η Αυστρία, αφ'ής στιγμής τεθεί σε ισχύ η 
συμφωνία, θα προσφέρουν στις κοινοτικές επιχειρήσεις πρόσβαση. 
Όσον αφορά τη Νορβηγία και το Λιχτενστάιν, η Συμφωνία προβλέπει αμοιβαία 
αναστολή του εν λόγω ανοίγματος μέχρι την 30ή Δεκεμβρίου 1994 το αργότερο. Κατά 
συνέπεια, μέχρι τη στιγμή που η Νορβηγία και το Λιχτενστάιν θα εφαρμόσουν την 
οδηγία, οι κοινοτικές επιχειρήσεις δεν θα έχουν εγγυημένη πρόσβαση σε συμβάσεις 
που ανατίθενται στις εν λόγω χώρες. 
Μετά την αποχώρηση της Ελβετίας από τη Συμφωνία ΕΟΧ, οι κοινοτικές επιχειρήσεις 
δεν διαθέτουν εγγυημένη πρόσβαση σε συμβάσεις που ανατίθενται στην Ελβετία στους 
τομείς που καλύπτει η οδηγία. 
2. Xooec Tnc Ανατολικά Ευοώπηο 
Οι Ευρωπαϊκές Συμφωνίες που υπογράφηκαν στις 16 Δεκεμβρίου 1991 από την 
Κοινότητα, τα κράτη μέλη της και την Ουγγαρία, την Τσεχοσλοβακία και την Πολωνία 
ορίζουν ότι οι επιχειρήσεις των αντίστοιχων χωρών θα έχουν πλήρη πρόσβαση στις 
διαδικασίες ανάθεσης συμβάσεων στην Κοινότητα με όρους εξίσου ευνοϊκούς με 
αυτούς που ισχύουν για τις κοινοτικές εταιρείες. 
- 4 -
Επιπλέον εθνική μεταχείριση θα επιφυλάσσεται σε κοινοτικές εταιρείες ειδικού 
τύπου που ιδρύονται στις σχετικές χώρες. Μετά τη λήξη των αντίστοιχων 
μεταβατικών περιόδων, εθνική μεταχείριση θα επιφυλάσσεται σε όλες τις κοινοτικές 
επιχειρήσεις και θα δίδεται σε αμοιβαία βάση πλήρης πρόσβαση σε συμβάσεις. 
Μ. ΣΥΝΕΧΙΖΟΜΕΝΕΣ ΔΙΑΠΡΑΓΜΑΤΕΥΣΕΙΣ 
1. ΣυικιωνΙα ΓΙΑΕ νια Ttc Anuoqtec ΣυιιΒάοε^ 
Σύμφωνα με το άρθρο IX 6(β) της Συμφωνίας ΓΣΔΕ σχετικά με τις δημόσιες 
συμβάσεις(2) (η ΣΔΣ) έχουν αρχίσει διαπραγματεύσεις με σκοπό αφενός να 
διευρυνθεί το πεδίο εφαρμογής της εν λόγω συμφωνίας σε άλλους οργανισμούς 
ανάθεσης και αφετέρου να επεκταθεί ώστε να καλύψει τις συμβάσεις δημοσίων έργων 
και παροχής άλλων υπηρεσιών. 
Η Κοινότητα στις διαπραγματεύσεις αυτές επεδίωξε να εξασφαλίσει την τιρ6οβαοτ\ των 
κοινοτικών επιχειρήσεων σε αγορές στους τομείς που καλύπτει η οδηγία. 
Οι εν λόγω διαπραγματεύσεις, οι οποίες διεξήχθησαν παράλληλα με το Γύρο της 
Ουρουγουάης, δεν έχουν μέχρι στιγμής ολοκληρωθεί. 
Αίτημα κβι ττροσφορά της Κοινότητος 
Σε αίτημα της της 2ας Αυγούστου 1990 η Κοινότητα ζήτησε να καλυφθούν βάσει της 
ΣΔΣ οι οργανισμοί των συμβαλλόμενων μερών στους τομείς των τηλεπικοινωνιών, του 
ηλεκτρισμού, του ύδατος, των αστικών μεταφορών, των λιμένων και αερολιμένων, οι 
οποίοι είτε είναι δημόσιοι είτε ιδιωτικοί και λειτουργούν βάσει ειδικών ή 
αποκλειστικών δικαιωμάτων. Η Επιτροπή επιδίωξε επίσης να αποσπάσει από τις 
κυβερνήσεις την υπόσχεση, ότι δεν θα επιβάλουν μεροληπτικές απαιτήσεις στις 
πρακτικές ανάθεσης συμβάσεων των οργανισμών σε άλλους τομείς. 
Σε αντάλλαγμα, η Κοινότητα πρότεινε να υπαχθούν οι οργανισμοί της στους 
σχετικούς τομείς στην ΣΔΣ και να αναλάβει την ίδια δέσμευση αμερόληπτης 
αντιμετώπισης οργανισμών σε άλλους τομείς. 
Οι κανόνες της ΣΔΣ απετέλεσαν αντικείμενο διαπραγματεύσεων, γεγονός που 
ανταποκρίνεται στις διατάξεις της οδηγίας. 
(2) ΕΕ L 71 της 17.1.1980, σ. 1 
ΕΕ L 345 της 9.12.1987, Ο. 24 
- 5 -
npootpopéc άλλων ουυΒαλλόυενων 
Εκτός από τις χώρες ΕΖΕΣ (συμπεριλαμβανομένης της Ελβετίας) που οι προσφορές 
τους σύμφωνα με τη Συμφωνία ΕΟΧ ανταποκρίνονται σε αυτές της Κοινότητας, οι 
προσφορές άλλων συμβαλλόμενων δεν ικανοποιούν πλήρως το αίτημα της Κοινότητας. 
Η προσφορά των ΗΠΑ στους τομείς της οδηγίας παρουσιάζει τρία κύρια 
χαρακτηριστικά. Καταρχήν, η συγκεκριμένη δέσμευση αφορά μόνο την υπαγωγή των 
έξι ομοσπονδιακών διοικήσεων στους κανόνες της ΣΔΣ και τη δέσμευση πέντε 
ομοσπονδιακών υπηρεσιών να μην επιβάλλουν μεροληπτικές απαιτήσεις σε μη 
κυβερνητικούς οργανισμούς. Δεύτερον, οι ομοσπονδιακές αρχές συμφωνούν να 
επιχειρήσουν την εθελοντική συγκατάθεση των πολιτειών για τη ΣΔΣ. Δεδομένου ότι 
οι αστικές μεταφορές, οι λιμένες, οι αερολιμένες και η παροχή ύδατος αποτελούν 
κυρίως ιδιοκτησία των πολιτειακών και δημοτικών διοικήσεων, όπως και ορισμένοι 
οργανισμοί ηλεκτρισμού, η αμερικανική αποτυχία όσον αφορά τη διατύπωση 
συγκεκριμένης προσφοράς στο πλαίσιο αυτό δημιουργεί σαφώς σημαντικές δυσκολίες. 
Μολονότι στους διαπραγματευτές της Επιτροπής έχουν δοθεί τα ονόματα 30 πολιτειών 
οι οποίες, μέχρι στιγμής, έχουν συμφωνήσει καταρχή να αποδεχθούν την κάλυψη, οι 
διαπραγματευτές των ΗΠΑ δεν κατόρθωσαν να συγκεκριμενοποιήσουν τους οργανισμούς 
των καλυπτόμενων τομέων δραστηριότητας στις εν λόγω πολιτείες. Τρίτον, η 
αμερικανική προσφορά δεν προβλέπει την κατάργηση των μεροληπτικών απαιτήσεων που 
επιβάλλονται ταυτόχρονα με την παροχή ομοσπονδιακών κεφαλαίων, ή την κάλυψη 
πολλών ιδιωτικών οργανισμών οι οποίοι λειτουργούν με ειδικά ή αποκλειστικά 
δικαιώματα. Ως αποτέλεσμα, οι φορείς τηλεπικοινωνιών και οι ιδιωτικές εταιρείες 
ηλεκτρικής ενέργειας απουσιάζουν από την προσφορά των ΗΠΑ. 
Στους τομείς της οδηγίας, ο Καναδάς δέχεται να "προσπαθήσει να συμπεριλάβει" μη 
προσδιοριζόμενους οργανισμούς οι οποίοι : 
ανήκουν στην ομοσπονδιακή κυβέρνηση και επιτελούν ουσιαστικά κρατική 
λειτουργία· οι εν λόγω οργανισμοί θα πρέπει να υπαχθούν στους κανόνες 
για τις συμβάσεις· 
- 6 -
είναι ιδιωτικοί, αλλά επηρεάζονται ουσιαστικά από την ομοσπονδιακή 
κυβέρνηση· η ομοσπονδιακή κυβέρνηση συμφωνεί να μην επηρεάζει τις 
αποφάσεις τους σχετικά με αγορές· 
επαρχιακής ιδιοκτησίας ή επιρροής· οι επαρχιακές κυβερνήσεις συμφωνούν 
οικειοθελώς να μην επηρεάζουν τις αποφάσεις τους όσον αφορά τις αγορές. 
Δεν είναι σαφής η κάλυψη που συνεπάγεται η εν λόγω προσφορά. Είναι σίγουρο ότι 
περιλαμβάνει ορισμένες δημόσιες εταιρείες ηλεκτρισμού. Ωστόσο, οι αγορές 
εξοπλισμού, συστημάτων, συστατικών μερών και υλικών σιδηροδρομικής και αστικής 
μεταφοράς εξαιρούνται, καθώς και οι αγορές σιδήρου και χάλυβα που σχετίζονται με 
συγκεκριμένα σχέδια. Οι οργανισμοί τηλεπικοινωνιών δεν καλύπτονται. 
Η ιαπωνική προσφορά συμπεριλαμβάνει σειρά οργανισμών στους τομείς που καλύπτει η 
οδηγία. Αυτοί περιλαμβάνουν τις 7 σιδηροδρομικές εταιρείες και την ΝΤΤ (οι 
οποίες καλύπτονται όλες από την ισχύουσα ΣΔΣ). Ωστόσο, οι αγορές υλικών που 
σχετίζονται με τη λειτουργική ασφάλεια των μεταφορών (συμπεριλαμβανομένου του 
εξοπλισμού σιδηροδρομικής σήμανσης) εξαιρούνται για τις σιδηροδρομικές εταιρείες 
και ο τηλεπικοινωνιακός εξοπλισμός εξαιρείται για την ΝΤΤ. Οι ιαπωνικές αρχές 
είναι διατεθειμένες να διερευνήσουν το ενδεχόμενο κάλυψης της αγοράς 
τηλεπικοινωνιακού εξοπλισμού από την ΝΤΤ. Ωστόσο, αυτό έχει συνδεθεί με ειδικές 
διαδικασίες σύναψης συμβάσεων, στο πλαίσιο της διμερούς συμφωνίας τους με τις 
ΗΠΑ, που δεν εναρμονίζονται πλήρως με τις συμφωνηθείσες διαδικασίες της ΣΔΣ. Η 
προσφορά περιλαμβάνει το Διεθνές Αεροδρόμιο του Τόκυο. 
Η πλειονότητα των υπόλοιπων οργανισμών στους τομείς της οδηγίας δεν 
περιλαμβάνονται στην προσφορά. Οι ιάπωνες διαπραγματευτές εξήγησαν ότι αυτό 
συμβαίνει διότι ανήκουν σε δήμους που δεν περιλαμβάνονται στην προσφορά (αυτή 
είναι η περίπτωση των αστικών μεταφορών, των λιμένων και των αερολιμένων) ή 
διότι ανήκουν σε ιδιώτες (η κατάσταση των οργανισμών ηλεκτρισμού και εν μέρει 
των αστικών μεταφορών). Επιπλέον, ορισμένες κρατικές ή ημι κρατικές υπηρεσίες 
που αναπτύσσουν δραστηριότητες στους συγκεκριμένους τομείς δεν συμπεριλήφθηκαν 
στην προσφορά. Οι ιάπωνες διαπραγματευτές δέχθηκαν η Ιαπωνία να αναλάβει τη 
δέσμευση να μην επιβάλει μεροληπτικές απαιτήσεις στους οργανισμούς που δεν 
περιλαμβάνονται στην προσφορά. 
- I -
Στο πλαίσιο της ανανέωσης της διμερούς συμφωνίας ΗΠΑ/Ιαπωνίας για την προμήθεια 
υλικού από την ΝΤΤ, οι ιαπωνικές "αρχές πρότειναν να συζητηθεί το ζήτημα του 
ανοίγματος των συμβάσεων για την προμήθεια τηλεπικοινωνιακού υλικού και την 
παροχή βασικών υπηρεσιών στον τομέα των τηλεπικοινωνιών σε τριμερή βάση, δηλαδή 
μεταξύ της Κοινότητας, των ΗΠΑ και της Ιαπωνίας. 
Η κορεατική προσφορά παρουσιάζει πολλά κενά στους τομείς της οδηγίας. Μολονότι, 
προσφέρεται ο κορεανικός οργανισμός τηλεπικοινωνιών, ο εξοπλισμός δικτύου 
εξαιρείται και η προσφορά αφορά μόνο τις συμβάσεις του κεντρικού γραφείου. Στην 
προσφορά περιλαμβάνεται και ο Οργανισμός Σιδηροδρόμων Κορέας, με σημαντική 
εξαίρεση τις συμβάσεις που σχετίζονται με τη συντήρηση της ασφάλειας των 
μεταφορών. Επιπλέον, η Κορέα ανακοίνωσε την πρόθεση της να θεσπίσει νέες 
νομοθετικές διατάξεις σχετικά με την αγορά εξοπλισμού δικτύων από τον οργανισμό 
τηλεπικοινωνιών της χώρας αυτής. Η νέα νομοθεσία, που αρχικά ανακοινώθηκε ότι θα 
εφαρμόζεται από την 1η Ιανουαρίου 1993, προβλέπει ότι θα απορρίπτονται οι 
προσφορές ξένων προμηθευτών των οποίων η χώρα δεν έχει συνάψει διμερή συμφωνία 
με την Κορέα. 
Δεν υπάρχει πρόβλεψη για κάλυψη των αστικών μεταφορών και γίνεται ειδική μνεία 
για την εξαίρεση της κατασκευής υπόγειου σιδηρόδρομου. Η λιμενική διοίκηση και 
η αρχή τερματικού σταθμού εμπορευματοκιβωτίων περιλαμβάνονται, αλλά δεν υπάρχει 
καμία προσφορά όσον αφορά τα αεροδρόμια. Οι οργανισμοί ύδρευσης των έξι 
μεγαλύτερων πόλεων συμπεριλαμβάνονται στην προσφορά, αλλά δεν υπάρχει καμία 
πρόβλεψη όσον αφορά άλλους οργανισμούς και υπηρεσίες ύδρευσης. 
Το Ισραήλ υπέβαλε ήδη προσφορά για την αγορά των αεροδρομίων, λιμένων και 
σιδηροδρόμων του βάσει της ΣΔΣ. Επιπλέον, προσφέρθηκε να θέσει τις υπηρεσίες 
ηλεκτρισμού και τηλεπικοινωνιών υπό την κάλυψη των κανόνων της ΣΔΣ, με εξαίρεση 
την προμήθεια καλωδίων, μετρητών ηλεκτρισμού και μετατροπέων. Η παροχή ύδατος 
από τους 3 κύριους δήμους περιλαμβάνεται στην προσφορά. 
Το Χονγκ-Κονγκ δεν έχει υποβάλει προσφορά. Επιπλέον, κατέστησε σαφές ότι δεν θα 
ήταν σε θέση να δεχθεί την υπαγωγή των ιδιωτικών επιχειρήσεων κοινής ωφέλειας 
στους τομείς των αεροπορικών και αστικών μεταφορών, του ηλεκτρισμού και των 
τηλεπικοινωνιών στους κανόνες της ΣΔΣ. 
Η Σιγκαπούρη δεν υπέβαλε προσφορά. 
nooo6oc των διαποανϋατεύσεων 
Έχουν διεξαχθεί εκτενείς συζητήσεις με σκοπό να καλυφθεί το χάσμα μεταξύ του 
αιτήματος της Κοινότητας και των προσφορών των άλλων συμβαλλόμενων, και να 
εκτιμηθεί η κατάσταση που θα προκύψει εάν δεν καλυφθούν πλήρως οι συγκεκριμένοι 
τομείς από τους κανόνες της ΣΔΣ. Τα θέματα στα οποία επικεντρώθηκαν οι 
διαπραγματεύσεις είναι τα εξής : 
σε ποιο βαθμό υπάρχουν πρακτικά κωλύματα που παρεμποδίζουν την πρόσβαση 
στις συμβάσεις που αναθέτουν επιχειρήσεις κοινής ωφέλειας ιδιωτικής 
ιδιοκτησίας και διαχείρισης· 
τα πρακτικά μέσα τα οποία θα επέτρεπαν στην Κοινότητα να αποσπάσει 
επαρκείς εγγυήσεις όσον αφορά την πρόσβαση σε συμβάσεις που ανατίθενται 
από οργανισμούς, οι οποίοι ελέγχονται από παρακυβερνητικά επίπεδα, σε 
χώρες όπου η κεντρική κυβέρνηση δυσκολεύεται να αναλάβει δεσμεύσεις ή να 
επιβάλει υποχρεώσεις σε παρακυβερνητικά επίπεδα· 
η ανάγκη να εξασφαλιστεί μία ισορροπία μεταξύ δικαιωμάτων και 
υποχρεώσεων όσον αφορά τομείς, δραστηριότητες και οργανισμούς που δεν 
συμπεριλαμβάνονται στην προσφορά διαφόρων συμβαλλομένων. 
2. Αιυεοεf c 61αποανυατεύοειc 
Η σημασία που προσδίδεται στην επίτευξη συμφωνίας όσον αφορά την πρόσβαση στην 
αγορά των ΗΠΑ για τον εξοπλισμό τηλεφωνικού δικτύου και η δυσκολία των αρχών των 
ΗΠΑ να δεχθούν ότι θα ήταν δυνατό να επιβληθούν κανόνες μέσω της ΣΔΣ στους 
ιδιωτικούς φορείς τηλεπικοινωνιών των ΗΠΑ, οδήγησαν την Επιτροπή στην απόφαση να 
αρχίσει συζητήσεις με τις αρχές των ΗΠΑ στον εν λόγω τομέα. Στόχος της 
Επιτροπής ήταν να εξετάσει εάν μία διμερής συμφωνία στον τομέα αυτό θα μπορούσε 
να προσφέρει τις απαραίτητες εγγυήσεις πρόσβασης στο πλαίσιο μίας ευρύτερης ΣΔΣ. 
- 9 -
Επιπλέον, η Επιτροπή υπέβαλε σειρά προτάσεων κατά τη διάρκεια των δύο τελευταίων 
ετών με στόχο την επίτευξη ενός ικανοποιητικού συμβιβασμού. Στο πλαίσιο αυτό, η 
Επιτροπή υποστήριξε με συνέπεια την αρχή της μη εισαγωγής διακρίσεων και της 
διαφάνειας, δηλώνοντας παράλληλα ότι είναι πρόθυμη να εξετάσει εναλλακτικά μέσα 
για την εφαρμογή αυτών των αρχών. Υπέβαλε επίσης πρόσφατα στις αρχές των ΗΠΑ 
σχέδιο συμφωνίας το οποίο βασίζεται στην αρχή της εθνικής μεταχείρισης. 
Οι εν λόγω διαπραγματεύσεις δεν έχουν ολοκληρωθεί. Ανέκυψαν μάλιστα πρόσθετες 
δυσχέρειες μετά την ανακοίνωση των μονομερών εμπορικών κυρώσεων από τις αρχές 
των ΗΠΑ που ενδέχεται να τεθούν σε ισχύ από τις 22 Μαρτίου 1993. Αυτές οι 
κυρώσεις εξετάζονται αλλού και, ως εκ τούτου, δεν θα αναλυθούν στο πλαίσιο της 
παρύσας έκθεσης. 
Διαπραγματεύσεις διεξάγονται με τη Βουλγαρία και τη Ρουμανία αποσκοπώντας στην 
επίτευξη "Ευρωπαϊκών Συμφωνιών", αλλά δεν έχουν ακόμη ολοκληρωθεί. 
Το Συμβούλιο τηρείται ενήμερο των εξελίξεων σε όλες τις εν λόγω 
διαπραγματεύσεις, με τα μέσα που προβλέπονται στη Συνθήκη. 
ΣΥΜΠΕΡΑΣΜΑ 
Η συμφωνία όσον αφορά τον ΕΟΧ επεκτείνει τα οφέλη της οδηγίας στις ενδιαφερόμενες 
χώρες. 
Από την άλλη πλευρά, στο πλαίσιο των "Ευρωπαϊκών Συμφωνιών, η Κοινότητα πρέπει 
να επιτρέψει την πρόσβαση στις επιχειρήσεις των χωρών-που έχουν υπογράψει τη 
συμφων ί α. 
Ωστόσο, η Συμφωνία ΕΟΧ απαιτεί αναπροσαρμογές λόγω της αποχώρησης της Ελβετίας. 
Επιπλέον, δεν είναι ακόμη σαφής ο τρόπος με τον οποίο τα διάδοχα κράτη θα 
εφαρμόσουν την "Ευρωπαϊκή Συμφωνία" με την Τσεχοσλοβακία. 
Όταν ολοκληρωθούν οι διαδικασίες σύναψης, η Επιτροπή θα λάβει τα κατάλληλα μέτρα 
προκειμένου να επεκτείνει τα οφέλη της οδηγίας στις ενδιαφερόμενες τρίτες χώρες. 
- 10 -
Οι μονομερείς και αδικαιολόγητες εμπορικές κυρώσεις δεν θα επηρεάσουν τις 
προσπάθειες που καταβάλλει η Επιτροπή για την επιτυχή ολοκλήρωση των 
συνεχιζόμενων διαπραγματεύσεων. Κύρια επιδίωξη της θα παραμείνει το αμοιβαίο 
άνοιγμα των δημοσίων συμβάσεων στους τομείς της ύδρευσης, της ενέργειας, των 
μεταφορών και των τηλεπικοινωνιών. Η Επιτροπή θα συνεχίσει τις προσπάθειες της 
για την επίτευξη προόδου σ'αυτούς τους τομείς. Λόγω των συγκεκριμένων δυσχερειών 
που ανέκυψαν στο πλαίσιο των διαπραγματεύσεων, η Επιτροπή θεωρεί ότι η πολυμερής 
διαδικασία θα διευκολυνόταν αν ορισμένα προβλήματα μπορούσαν να επιλυθούν, εκ 
παραλλήλου, σε διμερή ή πολυμερή βάση. Για το σκοπό αυτό, η Επιτροπή διαβιβάζει 
στο Συμβούλιο σύσταση στην οποία περιλαμβάνονται οδηγίες σχετικά με τις 
δ ιαπραγματεύσει ς. 
. /il -
ISSN 0254-1483 
COM(93)80 τελικό 
ΕΓΓΡΑΦΑ 
GR 1102 
Apt*, καταλόγου : CB-CO-93-101-GR-C 
ISBN 92-77-53367-6 
Υπηρεσία Enicrnucùv Εκδόσεων των Ευρωπαϊκών Κοινοτήτων 
L-2985 Luxembourg